114 



at formere sig ved Frø. Blomsterne sidder i hængende Klaser i 

 Spidsen af Grenene og er svagt lyserøde. Kronen er kriikkeformet 

 (Fig. 3), og Støvdragerne er forsynede baade med „Horn" paa 

 Knapperne og lange Haar paa Traadene; derimod er Hullerne ikke 

 trukne ud til Rør (Fig. 4). Som hos Blaabær er det især Bier, 

 der bestøver Blomsterne; disse udfoldes i Maj — Juni. Ved Berøring 

 af „Hornene" paa Støvknapperne rystes Støvet let ud. Bærrene 

 (egentlig flerfrøede Stenfrugter) er runde og røde, men ret tørre, 

 smagløse og melede, og de benyttes ikke. 



Melbærris er almindelig paa Heder i Jylland, Norge og Is- 

 land ; i Norge ogsaa paa tør Bund i Skovene. Da Planten er rig 

 paa Garvesyre, har den undertiden været benyttet til Garvning og 

 Sortfarvning. Bladene har en Del Anvendelse som Middel mod 

 Nyre- og Blæresygdomme. 



Tav. 145. Fig. 1. Blomstrende Grene. Fig. 2. Grenstykke med Frugter. 

 Fig. 3. Blomst i Længdesnit (^/i). Fig. 4. Støvdrager CVi). 



146. Klokkelyng, Erica ietralix L. 

 N. Poselyng, bustelyng. 



Klokkelyng er en af den jyske Halvøs Karakterplanter. Den 

 vokser selskabeligt i Hedeegnene; her indtager den det Niveau, 

 der ligger mellem den tørre Hede, hvor Hedelyngen hersker, og 

 den fugtige Græs- eller Star-Mose. Den træffes overhovedet almin- 

 deligt paa fugtige Heder og Klitsletter og er en paa Lyngmosernes 

 Tuer meget fremtrædende lille Busk. I Norge findes den langs 

 Kysten fra Smaalenene indtil den sydligste Del af Nordlands Amt. 

 Nærmest Havet paa Vestkysten deler den Herredømmet med en an- 

 den, endnu mere udpræget vesteuropæisk Art af Klokkelyng: Erica 

 cinerea L., der paa Færøerne helt er traadt i Stedet for den, Ingen 

 af dem findes paa Island. 



Klokkelyng er en 10—30 cm høj Busk med oprette Grene og 

 vintergrønne, linjedannede, kransstillede Blade ; den har ingen Ud- 

 løbere og formerer sig udelukkende ved Frø. Bladene, der lige- 

 som Blomstens Bæger er kirtelhaarede (se Fig. 3 og 4), har til- 

 bagerullede Rande. Klokkelyng kendetegnes derved som Tørheds- 

 plante (Xerofyt). Blomsterne udfoldes i Juli — August; de sidder i 

 en Skærm i Spidsen af Grenene og er nikkende. Kronen er rød 

 og krukkeformet og besøges ivrigt af Bier og Humler; Støvknap- 

 perne har „Horn" (Fig. 5). Efter Blomstringen bliver Kronen sid- 

 dende omkring Frugten, der er en Kapsel med mange Frø. 



